SARL-NUUS SONDAG 21 JULIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


STIL SLEUTELS 


Ben de Waal, ZSGET, is Dinsdag 16 Julie 2013 oorlede na `n beroerte waarvan 
hy nie kon herstel nie. Hy was `n jarelange vriend vir vele amateurs in die 
Vaaldriehoek en vir jare die aktiewe nuusleser vir die Sasolburg Radioklub. Sy 
vlytige sê-goed het gesorg dat almal deelgeneem het aan vele tegniese praatjies. 


Met leedwese word ook die afsterwe van Ams Amenga, ZS6YV, op 17 Julie 2013 
na `n lang stryd teen kanker aangekondig. Ons sal Ams onthou as 'n ywerige 
amateur en iemand wat altyd gewillig was om hulp te verleen. Hy laat sy LV 
Maxie, ZS6BJT en twee seuns, Eltjo en Johan agter. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 


SARL STAL BY ESKOM EXPO VIR JONG WETENSKAPLIKES UIT HIER 
KOM DIE SON .. EN DAAR GAAN DIE SON DIE TRANSATLANTIESE 
144MHZ UITDAGING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL STAL BY ESKOM EXPO VIR JONG WETENSKAPLIKES UIT 


Die Suid-Afrikaanse Radioliga sal van 25 tot 28 September 2013 by die ESKOM 
Expo vir Jong Wetenskaplikes in Boksburg `n uitstalling hou. Die uitstalling 
sal beide `n BHF en HF stasie insluit. 


Die SARL doen `n beroep op jong radioamateurs om die uitstalling en stasies te 
beman en so aan hulle gelykes die opwindende wereld van amateurradio bekend 
te stel. Amateurs jonger as 25 word gevra om by die Expo met ander jong- 
mense hul ervarings te kom deel. Om jou deelname vir hierdie opwindende 
jeugprojek aan te bied moet jy asseblief jou kontakbesonderhede stuur aan 
youth@sarl.org.za. 


Die ESKOM Expo vir Jong Wetenskaplikes vind al vir meer as 30 jaar plaas 
en word beskou as die beste plek vir die Suid-Afrikaanse jeug om hulle vindin- 
grykheid op die veld van wetenskap en tegnologie te demonstreer. 


Die Expo is in 1980 deur wyle Dr Derek Gray begin en het sedertdien vir leerders 
tot graad 12 met 'n belangstelling in die Wetenskap, Tegnologie, Ingeneurswese 
en Wiskunde die geleentheid gebied om hulle projekte uit te stal en beoordeel 
te word op grond van hulle vaardigheid en entoesiasme. Die Expo is verbind 
tot die ontwikkeling van `n sterk basis van vaardige Suid-Afrikaners op hierdie 
gebied. 


Meer as 60 000 leerders uit 26 streke landswyd neem met hulle wetenskapspro- 
jekte, navorsing, ontwerp en vindingrykheid aan die streeks-Expos deel met 
meer as 'n duisend wat by die finale Expo betrokke is. Leerders het die geleen- 
theid om hul werk met professionele weteskaplikes, beoordelaars, onderwysers, 
ander leerders, ouers en belangstellendes te bespreek. Nie alleen word leerders 
se bewustheid oor die wonders van die wetenskap bevorder nie, maar die Expo 
sal ook hul kennis en wetenskaplike horison verbreed. 


Die SARL sal ook hierdie jaar by die Expo `n spesiale toekenning vir die beste 
inskrywing op die gebied van elektronika maak. 


RADIOTEGNOLOGIE IN AKSIE VOLGENDE SATERDAG IN PORT ELIZ- 
ABETH 


Daar is slegs `n paar dae oor om vir die Radiotegnologie in Aksie Simposium 
wat op 27 Julie by die Nelson Mandela Metropolitan University in Port Eliza- 
beth gehou word te bespreek. Die program en besprekingsbesonderhede kan op 
www.sarl.org.za gevind word of per e-pos bekom word deur e-pos te stuur aan 
rta@sarl.org.za met RTA PE as die onderwerp. 


Die program bevat interessante aanbiedings en praktiese demonstrasies soos die 
bou van `n instemmer vir programmatuur-gedefinieerde radio asook die afstands- 
beheer van `n stasie. Riaan Green, ZS4PR, sal vanaf die RTA kontakte deur die 
stasie by die Nasionale Amateurradiosentrum maak. 


Besprekings word verkies aangesien dit die spyseniering sal vergemaklik en sal 
verseker dat die CD, boustel en multimeter beskikbaar sal wees. Besprekings 
sluit teen middag op 25 Julie. lTnstapregistrasie sal op die Saterdagoggend 
plaasvind. 


Padverbouings vind tans op University Way plaas. Dit beteken dat die NMMU 
Suid-Kampus se ingang gesluit is en toegang slegs deur die Noord-Kampus of 
die Suid-Kampus se Marineweg ingang naby Cape Recife / SAMREC moontlik 
is. 


'n Kaart en aanwysings na die lokaal is beskikbaar deur die PE RTA bladsy se 
skakel op www.sarl.org.za. 


HIER KOM DIE SON - EN DAAR GAAN DIE SON 


Huidiglik is die die son by sy verwagte hoogtepunt van die 11 jaar siklus ons 
“dag-stêr” was redelik lusteloos met sonvlekke en hul effek op die radiogolwe 
hier op aarde. Radio Amateur vir “News-line”, Norm Seelym, KI7UP, verduide- 
lik: “Navorsers voorspel dat vanjaar se sonmaksimum uitstraling die swakste 


vertoning in nagenoeg 100 jaar is en dat dit die volgende eeu dalk nog swakker 
kan wees.” Dit is volgens wetenskaplikes wat die sonsiklusse en hul effek op ons 
planeet Aarde, bestudeer. 


Een van die wetenskaplikes is David Hathaway van NASA se “Marshall Space 
Flight Centre” in Huntsville, Alabama. Tydens `n telefoonkonferensie vroeg in 
Julie, het hy aan verslaggewers gesê dat ons tans kleiner sonmaksimums belewe 
in die Ruimte Eeu. Hulle voorspel ook dat die volgende son maksimum, siklus 
25, selfs nog stiller kan wees. 


Die son het nagenoeg elke 11 jaar `n vasgestelde siklus van vermeerderende 
en verminderende sonvlekke. Die huidige siklus bekend as “Solar Cycle 24”, is 
reeds sedert 2011 aktief. Die hoogtepunt was voorspel vir 2013, maar sedertdien 
is swakker sonvlekke waargeneem in vergelyking met die maksimums van die 
afgelope paar siklusse. 


Sonvlekke is die tydelike, donker gedeeltes op die oppervlak van ons eie stêr 
wat blykbaar veroorsaak word deur interaksie tussen die son se plasma en sy 
eie magnetiese veld. Hulle is ook die bron van die sonfakkels en Koronamassa 
uitbarstings, wat op hul beurt ge-aktiveerde deeltjies die ruimte instuur. Die 
sonfakkels wat die Aarde tref, het die potensiaal om ernstige skade aan sateliete 
en aan te rig en kan ook elektrisiteitsnetwerke affekteer wat kragvoorsiening kan 
be-invloed. 


Sonfakkels kan ook radio-uitsendings affekteer want dit veroorsaak korttermyn 
onderbrekings in hoë frekwensie netwerke en veroorsaak ook verruklike Aurora s 
op die horison van die planeet se pole, wat radioamateurs en ander instansies 
lank reeds gebruik in voortplantingseksperimente. 


DIE TRANSATLANTIESE 144MHZ UITDAGING 


Daar is tans drie 144 MHz bakens wat oor die Atlantiese Oseaan seine uitstuur 
om vroegtydig waarskuwing van “Tropo Ducting Propagation” oor duisende 
kilometres te verskaf. Hierdie bakens is: WA1ZMS op 144,428MHz, GB3WGI 
op 144,487MHZ en CS4BFA op 144,408MHZz. Spore van GG seine is van die 
Amerikaanse baken gehoor en dit is daarom wenslik om die “William Hepburn 
Ducting Forecasts” dop te hou. 


Daar is twee pragtige Brendon 'Trofee in Dublin wat deur die “Trish 'Transmit- 
ters Society” aan die eerste twee amateurs wat op 144MHZ `n kontak oor die 
Atlantiese Oseaan bewerkstellig oorhandig sal word. Wie sal die eerste ZR/ZS 
stasie wees wat `n Transatlantiese kontak op enige modus bewerkstellig? 


Jare gelede het Pieter Jacobs, ZR1AEE (nou V51PJ) uit Kaapstad `n reeks 
toetse met PY2ANE onderneem. Slegs stukkies en brokkies is vanaf Brasilie 
gedekodeer met die gebruik van die ouer weergawe WSJT digitale modus. 


HABEX WEER IN DIE LUG 


Die High Altitude Balloon Experiment, of te wel HABEX, gaan binnekort weer 
hoog vlieg. 


Ons beoog om ons huidige rekord van 34 000 meter te verbeter. Indien 
u 'n loonvrag op die ballon wil plaas of deelneem aan die projek kontak 
ons by zs6cog@gmail.com. Alternatiewelik besoek die HABEX webblad by 
www.habex.za.net, vir meer inligting oor HABEX. 


Die volgende HABEX vergadering sal binnekort op hierdie nasionale bulletin 
aangekondig word. LIGANUUS 


AANSOEK OM LIDMAATSKAP Aansoek om lidmaatskap van die SARL is 
van die volgende radioamateurs ontvang: Gert Connoway, Luisteraarslid 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


Tot op datum het meer as 900 lede hulle lidmaatskap hernu. 


KLUBAFFILIASIE BY DIE SARL Die SARL is nou in `n nuwe boekjaar en 
ledegeld vir die nuwe boekjaar was betaalbaar op 30 Junie. Alle klubaffiliasies 
het ook verval aan die einde van die boekjaar en moet hernu word. Affiliasie vir 
klubs is gratis. Om die affiliasie te hernu, is dit slegs nodig om die vorm wat 
op die web beskikbaar is in te vul en te stuur aan admin@sarl.org.za. Dit word 
gedoen om te verseker dat die SARL se inligting oor die klubs op datum bly. 


Daar is baie voordele verbonde aan affiliasie, moet nie versuim om die vorm in 
te stuur nie. 


KLUBNUUS 


BORDER RADIO CLUB VERKIES NUWE KOMITEE Die Border Radio Club 
in Oos Londen het onlangs sy AJV gehou en `n nuwe komitee verkies. Die 
komitee is soos volg: 


Voorsitter - Anthony Forteath, ZS2B@ Sekretaris/Ondervoorsitter - Ivan New- 
man, ZS2ILN Tesourier - Aloma Basson, ZR2AW Komiteelid - Andrew Middle- 
ton, ZS2EL Komiteelid - Hennie Coetzee, ZS2HC 


CENTURION RADIO AMATEUR CLUB SE NUWE KOMITEE Tydens die 
AJV wat op 13 Julie 2013 gehou is, is die volgende lede eenparig tot die komitee 
verkies: 

Voorsitter - Pam Momberg, ZS6APT Ondervoorsitter - Gawie Basson, ZS6GJ] 


Sekretaris - Billy Strumpher, ZS6WPS Tesourier - Pam Momberg, ZS6GAPT 
Tegnies - Johan Keulder, ZS6CAG 


KOMPETISIENUUS 


160M KOMPETISIE Uitslag van die 160m kompetisie wat van 20 tot 24 Junie 
2013 gehou is. 'Twe-en-sestig stasies het deelgeneem en vyf logstate is ontvang. 
Alhoewel die meerderheid kontakte op ESB was, was daar ook `n paar op GG. 
Johann van Zijl, ZSAD7Z, het selfs daarin geslaag om met ZS87 kontak te maak. 


Die uitslae is soos volg: 1ste Lukas, ZS6LH - 208 punte 2de Johann, ZS4DZ - 
169 punte 3de Christo, ZS3R - 159 punte 4de Allan, ZS1LS - 59 punte 


Een kontrolelogstaat is ingedien. Dankie aan almal wat hulle logstate ingedien 
het. 


TARU HF KAMPIOENSKAP ZS9HO Ons dank aan Joop ZS6C, Theunis 
ZS?2EC en Geoff ZS6GRL vir hulle tyd en moeite om ZS9HO op die lug te kry. 
'n Totaal van 212 kontakte, waarvan 100 GG, is gemaak. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Sonvlek AR1793 het `n beta-gamma magnetiese veld en huisves genoeg 
energie vir M-klas sonfakkels. Al die ander sigbare sonvlekke is egter stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 63. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge kan van tyd-tot-tyd oor Oos-Wes daglig paaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 Julie RTA in Port Elizabeth 3 - 4 Augustus - Hamnet Winteruitdaging 30 
Augustus Oos Rand Radion Tak AJV 14:00 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur Louis Kirstein, ZS1LK. 


Dankie dat u geluister het, 73. 
/EX 


